ทุบสถิติอีก!ทองขึ้น400แท่งขายบาทละ23,900
ทองคำทุบสถิตินิวไฮขึ้นอีก400 ดันราคาทองแท่งขายบาทละ 23,900 รูปพรรณ 24,300บาท ด้านหุ้นไทยเปิดร่วงกว่า20จุด
8 ส.ค. 2554

ทองคำทุบสถิตินิวไฮขึ้นอีก400 ดันราคาทองแท่งขายบาทละ 23,900 รูปพรรณ 24,300บาท ด้านหุ้นไทยเปิดร่วงกว่า20จุด
สมาคมค้าทองคำประกาศราคาซื้อขายทองคำแท่งและทองรูปพรรณในประเทศวันที่ 8 ส.ค. พบว่าเมื่อเวลา 10.20 น. ราคาทองคำได้ปรับขึ้นอีก 50 บาท ส่งผลให้ ทองคำแท่ง รับซื้อบาทละ 23,800.00 ขายบาทละ 23,900.00 ทองรูปพรรณ รับซื้อบาทละ 23,452.52 ขายบาทละ 24,300.00
อย่างไรก็ตามก่อนหน้านี้เมื่อเวลา 9.30น. ราคาทองได้ปรับขึ้นอีกบาทละ 350 บาท เมื่อเทียบกับราคาล่าสุดเมื่อวันที่ 6 ส.ค. โดยทองคำแท่งรับซื้อคืนบาทละ 23,750 บาท และขายที่บาทละ 23,850 บาท ทองรูปพรรณรับซื้อคืนบาทละ 23,407.04 บาท และขายบาทละ 24,250 บาท
ขณะที่ราคาทองคำเมื่อวันที่ 6 ส.ค.ทองคำแท่งขายบาทละ 23,500 บาท และ ทองรูปพรรณขายบาทละ 23,900 บาท
ขณะที่ตลาดหุ้นไทยเปิดช่วงเช้าที่ผ่านมาร่วงลงกว่า 20 จุดตามทิศทางตลาดหุ้นเอเชียที่เปิดตลาดวันนี้อ่อนตัวลงอย่างต่อเนื่องจากสัปดาห์ที่แล้ว หลังจากสหรัฐถูกลดอันดับความน่าเชื่อถือทำให้ตลาดวิตกกังวลว่า ภาวะเศรษฐกิจที่ชะลอตัวจะย่ำแย่ยิ่งไปกว่านี้ ขณะที่ราคาสัญญาล่วงหน้าน้ำมันอ่อนตัวลง 
โดยเมื่อเวลา 10.00 น.ดัชนีหุ้นไทยอยู่ที่ 1,071.83 ลดลง 21.55 จุด